Author: laskovska
Last saved by: Bielik
Company: Úrad vlády SR

VLÁDA SLOVENSKEJ REPUBLIKY

odtajnené
číslom 2695/2003-UV zo 16. 4. 2003
zaevidované
pod č. 2910/2003-UV

UZNESENIE VLÁDY SLOVENSKEJ REPUBLIKY
č. 41
z 15. januára 2003

k návrhu podielu príspevkov Slovenskej republiky do spoločných rozpočtov Organizácie Severoatlantickej zmluvy

Číslo materiálu: | UV-V-3/2003
Predkladateľ: | minister zahraničných vecí
Vláda
A.	súhlasí
A.1.	s návrhom podielu príspevkov Slovenskej republiky do spoločných rozpočtov Organizácie Severoatlantickej zmluvy vo výške 0,46 % a vo výške 0,534 % pre financovanie aktivít z  vojenského rozpočtu a  rozpočtu Programu bezpečnostných investícií, ktorých sa nezúčastňuje Francúzsko;
B.	poveruje
ministra zahraničných vecí
B.1.	oznámiť Organizácii Severoatlantickej zmluvy súhlas vlády Slovenskej republiky s návrhom podielu príspevkov Slovenskej republiky do spoločných rozpočtov Organizácie Severoatlantickej zmluvy;
C.	ukladá
ministrovi zahraničných vecí
C.1.	v nadväznosti na bod A.1 tohto uznesenia po vstupe Slovenskej republiky do Organizácie Severoatlantickej zmluvy zabezpečovať úhradu príspevku Slovenskej republiky do civilného rozpočtu Organizácie Severoatlantickej zmluvy
	každoročne
ministrovi obrany
C.2.	v nadväznosti na bod A.1 tohto uznesenia po vstupe Slovenskej republiky do Organizácie Severoatlantickej zmluvy zabezpečovať úhradu príspevku Slovenskej republiky do vojenského rozpočtu a rozpočtu Programu pre bezpečnostné investície Organizácie Severoatlantickej zmluvy
	každoročne.
Vykonajú:	minister zahraničných vecí
minister obrany

Uznesenie vlády SR č. 41/2003		strana